11 sterf in N3-ongelukke | Maroela Media
Minister sê oor parool vir Janusz Walus
Stappe kom teen nog twee van Schweizer-Reneke
Die wêreld in foto’s – 16 Januarie 2019
Wits-beampte, student vas oor ‘toelatingsbedrog’
Ramaphosa sing ander deuntjie oor Reserwebank
11 sterf in N3-ongelukke
Die ongeluk op die N3 naby Ashburton. Foto: ER24
Minstens 11 mense is Saterdagoggend dood in twee ongelukke op die N3-hoofweg.
Ses mense is dood en een beseer in ŉ ongeluk by die Geldenhuys-wisselaar in Germiston. Kobeli Mokheseng, woordvoerder van die metropolisie, sê die ongeluk het op die N3 naby die M2-afrit plaasgevind. Hy sê die bestuurder van ŉ blou VW Golf het glo beheer verloor oor die motor waarna dit teen ŉ staalversperring gebots en verskeie kere gerol het. Mokheseng sê drie insittendes is uit die motor geslinger voor dit in twee geskeur het. Vyf van die oorledenes was mans tussen die ouderdomme van 20 en 30 terwyl die sesde slagoffer ŉ 44-jarige vrou was. ŉ 37-jarige man het die ongeluk oorleef en is na die Natalspruit-hospitaal vervoer vir verdere behandeling.
Intussen is vyf mense dood en ses ander beseer in ŉ ongeluk op die N3-suid naby Ashburton, KwaZulu-Natal. Chris Botha, woordvoerder van Netcare911, sê die bestuurder van ŉ bakkie met 11 passasiers het glo beheer verloor waarna die bakkie omgeslaan en verskeie kere gerol het. Botha sê ŉ insleepvoertuig het hierna teen die bakkie gebots. Vyf mense is op die toneel dood verklaar. Ses mense is beseer na die Mediclinic Pietermaritzburg-hospitaal en Grey’s-hospitaal vervoer vir verdere behandeling.
Onderwyseres vas na verhouding met leerder
VSA-skiettragedie eis 27